Franziska Giffey

Franziska Giffey (født Süllke 3. mai 1978 i Frankfurt (Oder)) er en tysk politiker (SPD). Hun er fra 2023 senator og assisterende borgermester i Berlin. Fra 2021 til 2023 var hun regjerende borgermester samme sted. Giffey var fra 2018 til 2021 Tysklands minister for familie, eldre og ungdom.

Giffey ble 15. april 2015 borgermester i den administrative bydel Neukölln i Berlin, og er fra mai 2014 leder av SPD Neukölln. Giffrey er utdannet kandidat i forvaltningskunnskap (Dipl.-Verwaltungswirtin), hun er master of arts og mottok i 2009 doktorgrad i samfunnsvitenskap (Politikwissenschaft). Freie Universität tilbakekalte doktorgraden i 2021, med begrunnelsen at den ikke hadde vært et selvstendig arbeid.

Giffey er datter av en bilmekaniker (far) og en bokholder. Hun er selv gift og har en sønn.

Referanser 

Personer fra Frankfurt an der Oder
Tyske borgermestere
SPD-politikere